Уговорне стране које су у даљем тексту означене заједно као **Стране**:

1) **Друштво за истраживање, производњу, прераду, дистрибуцију и промет нафте и нафтних деривата и истраживање и производњу природног гаса „Нафтна индустрија Србије“ а.д. Нови Сад**, са седиштем: Нови Сад, улица Народног фронта бр. 12, матични број: 20084693, ПИБ: 104052135, које заступа Директор Блока “Промет” \_\_\_\_\_\_\_\_\_, по основу Пуномоћја Генералног директора НИС а.д. Нови Сад бр. \_\_\_\_\_\_\_\_\_\_\_\_\_\_\_\_\_ oд \_\_\_\_\_\_\_\_\_\_ године (у даљем тексту: **Друштво**), са једне стране,

и

2) **\_\_\_\_\_\_\_\_\_\_\_\_\_\_\_**, са седиштем ул. \_\_\_\_\_\_\_\_\_, , матични број: \_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_, (у даљем тексту: **Корисник),** са друге стране,

закључују:

**А Н Е К С бр. 1**

**УГОВОРА О ПОСЛОВНО-ТЕХНИЧКОЈ САРАДЊИ бр. \_\_\_\_\_\_\_\_\_\_\_\_\_\_\_**

**Члан 1.**

Стране сагласно констатују да:

- су закључиле Уговор о пословно-техничкој сарадњи, који се код Друштва води под бр. \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_. године (у даљем тексту**: Уговор**);

- Уговором регулишу међусобне односе у области пословно-техничке сарадње, усмерене ка пословању и развијању пословања на Бензинској станици \_\_\_\_\_\_\_\_\_\_\_\_\_\_\_\_\_\_\_\_\_\_\_, ближе описаној клаузулама Уговора (у даљем тексту: **Бензинска станица**), на којој Корисник под условима из Уговора, обавља малопродају Роба (ближе описану клаузулама Уговора), коју купује од Друштва, док за коришћење Бензинске станице плаћа Друштву накнаду за коришћење;

- је уговорено да Корисник у складу са клаузулом 4.8. Уговора, да плаћа Друштву месечну накнaду за коришћење у износу од \_\_\_\_\_\_\_\_\_\_\_\_ евра (без ПДВ-а);

- је Уговор закључен на одређено време до \_\_\_\_\_\_\_\_\_\_\_\_. године;

- су постигле сагласност да се измени алинеја 1 става 1 клаузуле 4.28. Уговора који се односи на средство обезбеђења плаћања, на начин да уместо уговорене банкарске гаранције Корисник изврши уплату сигурносног депозита на рачун Друштва, све на начин како следи:

**Члан 2.**

Сагласно наводима садржаним у констатацијама из члана 1. овог Анекса, Уговорне стране су сагласне да се изврши измена алинеје 1 става 1 клаузуле 4.28 Уговора која се односи на банкарску гаранцију, тако да иста сада гласи:

„ - уплати сигурносни депозит у износу од \_\_\_\_\_\_\_\_\_\_\_\_\_ евра (из клаузуле 4.8 Уговора) на рачун Друштва, у динарској противвредности на дан уплате по средњем курсу НБС (у даљем тексту: **Сигурносни депозит**).

Уколико у складу са овим Уговором буде извршена наплата Сигурносног депозита о чему ће Друштво Кориснику доставити писано обавештење и рачун са приложеним обрачуном задржаних износа и са прилогом докумената која потврђују наведене трошкове, Корисник се обавезује да изврши уплату/доплату до пуног износа Сигурносног депозита у висини извршене наплате од стране Друштва и то у року од 5 (пет) радних дана од датума пријема обавештења о извршеном задржавању (наплати) износа.“

Корисник је у обавези да Сигурносни депозит уплати на рачун Друштва број 200-3137180101033-47 код банке Поштанска штедионица у року од 3 (три) дана од дана закључења овог Анекса, након чега ће Друштво извршити враћање неискоришћене банкарске гаранције Кориснику.

**Члан 3.**

Oвај Анекс се сматра закљученим на дан када су га потписали овлашћени заступници обе Уговорне стране, а ако га овлашћени заступници нису потписали на исти дан, Анекс број 1 Уговора се сматра закљученим на дан другог потписа по временском редоследу.

**Члан 4.**

Остале одредбе Уговора остају на снази изузев оних које су у супротности или нескладу са одредбама овог Анекса. Такве одредбе се усклађују са одредбама овог Анекса, а ако то није могуће престају да важе.

**Члан 5.**

Анекс бр. 1 Уговора је сачињен у 2 (два) истоветна примерка са једнаком доказном снагом, од којих по 1 (један) примерак за обе Уговорне стране.

Уговорне стране сагласно изјављују да су овај Анекс прочитале, разумеле и да његове одредбе у свему представљају израз њихове стварне воље.

**За Друштво За Корисника**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**